Document ID: 32006R2024

REGOLAMENT TAL-KUMMISSJONI (KE) Nru 2024/2006
tat-22 ta’ Diċembru 2006
li jfassal miżuri tranżitorji li jidderogaw mir-Regolament (KE) Nru 2076/2002 u d-Deċiżjonijiet 1998/270/KEE, 2002/928/EC, 2003/308/KE, 2004/129/KE, 2004/141/KE, 2004/247/KE, 2004/248/KE, 2005/303/KE u 2005/864/KE
(Test b’rilevanza għaż-ŻEE)
IL-KUMMISSJONI TAL-KOMUNITAJIET EWROPEJ,
Tekintettel az Európai Közösséget létrehozó szerződésre,
Wara li kkunsidrat it-Trattat ta' l-Adeżjoni tal-Bulgarija u r-Rumanija, u partikolarment l-Artikolu 4(3) tiegħu,
Wara li kkunsidrat l-Att ta' Adeżjoni tal-Bulgarija u r-Rumanija, u partikolarment l-Artikolu 42 tiegħu,
Billi:
(1)
Ir-Regolament tal-Kummissjoni (KE) Nru 2076/2002 (1) u d-Deċiżjonijiet 98/270/KEE (2), 2002/928/KE (3), 2003/308/KE (4), 2004/129/KE (5), 2004/141/KE (6), 2004/247/KE (7), 2004/248/KE (8), 2005/303/KE (9) u 2005/864/KE (10) fihom ċerti dispożizzjonijiet biex ma jkunux inklużi ċerti sustanzi attivi fl-Anness I tad-Direttiva 91/414/KEE (11) u biex l-Istati Membri jirtiraw l-awtorizzazzjonijiet kollha għall-prodotti ta' ħarsien tal-pjanti li jkun fihom dawn is-sustanzi attivi.
(2)
Minħabba li awtorizzazzjonijiet eżistenti jridu jiġu rtirati fir-Rumanija sal-31 ta' Diċembru 2006, ir-Rumanija applikat għal miżuri tranżitorji li jippermettulha tagħti perjodu ta' grazzja għal uħud minn dawn is-sustanzi attivi sabiex tippermetti li jintużaw il-ħażniet attwali.
(3)
Ir-Rumanija għandha tieħu miżuri xierqa sabiex tiżgura li l-użi li tħallew jissuktaw ma għandhom la effett ta' ħsara fuq is-saħħa tal-bniedem jew ta' l-annimali u l-anqas ma għandhom influwenza inaċċettabbli fuq l-ambjent u li jittieħdu l-miżuri kollha meħtieġa tal-mitigazzjoni tar-riskju.
(4)
Il-miżuri previsti f'dan ir-Regolament huma skond l-opinjoni tal-Kumitat Permanenti dwar il-Katina ta' l-Ikel u s-Saħħa ta' l-Annimali,
ADOTTAT DAN IR-REGOLAMENT:
Artikolu 1
Permezz ta' deroga mill-Artikolu 1 tad-Deċiżjoni tal-Kummissjoni 98/270/KE, kwalunkwe perjodu ta' grazzja mogħti mir-Rumanija, skond l-Artikolu 4(6) tad-Direttiva 91/414/KEE, għar-rimi, il-ħażna, tqegħid fis-suq u l-użu ta' ħażniet eżistenti ta' prodotti għall-ħarsien tal-pjanti li fihom is-sustanza attiva fenvalerate, għandu jkun qasir kemm jista' jkun u għandu jiskadi mhux aktar tard mit-30 ta' Ġunju 2008.
Artikolu 2
Permezz ta' deroga mill-Artikolu 3 tad-Deċiżjoni tal-Kummissjoni 2002/928/KE, kwalunkwe perjodu ta' grazzja mogħti mir-Rumanija, skond l-Artikolu 4(6) tad-Direttiva 91/414/KEE, għar-rimi, ħażna, tqegħid fis-suq u użu ta' ħażniet eżistenti ta' prodotti għall-ħarsien tal-pjanti li fihom is-sustanza attiva benomyl, għandu jkun qasir kemm jista' jkun u għandu jiskadi mhux aktar tard mill-31 ta' Diċembru 2007.
Artikolu 3
Permezz ta' deroga mill-Artikolu 3 tad-Deċiżjoni tal-Kummissjoni 2076/2002/KE, kwalunkwe perjodu ta' grazzja mogħti mir-Rumanija, skond l-Artikolu 4(6) tad-Direttiva 91/414/KEE, għar-rimi, ħażna, tqegħid fis-suq u użu ta' ħażniet eżistenti ta' prodotti għall-ħarsien tal-pjanti li fihom is-sustanzi attivi acifluorfen, bensultap, bromopropylate, fenpropathrin, fomesafen, imazapyr, nonylphenol ethoxylate, oxadixyl, prometryne, quinalphos, terbufos jew triforine, għandu jkun qasir kemm jista' jkun u għandu jiskadi mhux aktar tard mit-30 ta' Ġunju 2008.
Artikolu 4
Permezz ta' deroga mill-Artikolu 3 tad-Deċiżjoni tal-Kummissjoni 2003/308/KE, kwalunkwe perjodu ta' grazzja mogħti mir-Rumanija, skond l-Artikolu 4(6) tad-Direttiva 91/414/KEE, għar-rimi, ħażna, tqegħid fis-suq u użu ta' ħażniet eżistenti ta' prodotti għall-ħarsien tal-pjanti li fihom is-sustanza attiva metalaxyl, għandu jkun qasir kemm jista' jkun u għandu jiskadi mhux aktar tard mit-30 ta' Ġunju 2008.
Artikolu 5
Permezz ta' deroga mill-Artikolu 3 tad-Deċiżjoni tal-Kummissjoni 2004/129/KE, kwalunkwe perjodu ta' grazzja mogħti mir-Rumanija, skond l-Artikolu 4(6) tad-Direttiva 91/414/KEE, għar-rimi, ħażna, tqegħid fis-suq u użu ta' ħażniet eżistenti ta' prodotti għall-ħarsien tal-pjanti li fihom is-sustanzi attivi boric acid, imazethapyr, methidathion jew triadimefon, għandu jkun qasir kemm jista' jkun u għandu jiskadi mhux aktar tard mit-30 ta' Ġunju 2008.
Artikolu 6
Permezz ta' deroga mill-Artikolu 3 tad-Deċiżjoni tal-Kummissjoni 2004/141/KE, kwalunkwe perjodu ta' grazzja mogħti mir-Rumanija, skond l-Artikolu 4(6) tad-Direttiva 91/414/KEE, għar-rimi, ħażna, tqegħid fis-suq u użu ta' ħażniet eżistenti ta' prodotti għall-ħarsien tal-pjanti li fihom is-sustanza attiva amitraz għandu jkun qasir kemm jista' jkun u għandu jiskadi mhux aktar tard mit-31 ta' Diċembru 2007.
Artikolu 7
Permezz ta' deroga mill-Artikolu 3 tad-Deċiżjoni tal-Kummissjoni 2004/247/KE, kwalunkwe perjodu ta' grazzja mogħti mir-Rumanija, skond l-Artikolu 4(6) tad-Direttiva 91/414/KEE, għar-rimi, ħażna, tqegħid fis-suq u użu ta' ħażniet eżistenti ta' prodotti għall-ħarsien tal-pjanti li fihom is-sustanza attiva simazine għandu jkun qasir kemm jista' jkun u għandu jiskadi mhux aktar tard mill-31 ta' Diċembru 2007.
Artikolu 8
Permezz ta' deroga mill-Artikolu 3 tad-Deċiżjoni tal-Kummissjoni 2004/248/KE, kwalunkwe perjodu ta' grazzja mogħti mir-Rumanija, skond l-Artikolu 4(6) tad-Direttiva 91/414/KEE, għar-rimi, ħażna, tqegħid fis-suq u użu ta' ħażniet eżistenti ta' prodotti għall-ħarsien tal-pjanti li fihom is-sustanza attiva atrazine għandu jkun qasir kemm jista' jkun u għandu jiskadi mhux aktar tard mill-31 ta' Diċembru 2007.
Artikolu 9
Permezz ta' deroga mill-Artikolu 3 tad-Deċiżjoni tal-Kummissjoni 2005/303/KE, kwalunkwe perjodu ta' grazzja mogħti mir-Rumanija, skond l-Artikolu 4(6) tad-Direttiva 91/414/KEE, għar-rimi, ħażna, tqegħid fis-suq u użu ta' ħażniet eżistenti ta' prodotti għall-ħarsien tal-pjanti li fihom is-sustanza attiva kasugamycin għandu jkun qasir kemm jista' jkun u għandu jiskadi mhux aktar tard mill-31 ta' Diċembru 2007.
Artikolu 10
Permezz ta' deroga mill-Artikolu 3 tad-Deċiżjoni tal-Kummissjoni 2005/864/KE, kwalunkwe perjodu ta' grazzja mogħti mir-Rumanija, skond l-Artikolu 4(6) tad-Direttiva 91/414/KEE, għar-rimi, ħażna, tqegħid fis-suq u użu ta' ħażniet eżistenti ta' prodotti għall-ħarsien tal-pjanti li fihom is-sustanza attiva endosulfan għandu jkun qasir kemm jista' jkun u għandu jiskadi mhux aktar tard mill-31 ta' Diċembru 2007.
Artikolu 11
Ir-Rumanija għandha tiżgura li l-użi ssuktati msemmija fl-Artikoli 1 sa 10 la għandhom effett ta' ħsara fuq is-saħħa tal-bniedem jew l-annimali u l-anqas ma għandhom influwenza inaċċettabbli fuq l-ambjent.
Ir-Rumanija għandha tiżgura li jittieħdu l-miżuri kollha meħtieġa ta' mitigazzjoni tar-riskju.
Fil-każ fejn prodott tal-ħarsien tal-pjanti fih bosta sustanzi attivi, u l-Artikoli 1 sa 10 jistipulaw dati differenti fir-rigward ta' dawn is-sustanzi, għandha tapplika d-data li taħbat qabel.
Artikolu 12
Dan ir-Regolament għandu jidħol fis-seħħ soġġett għad-dħul fis-seħħ tat-Trattat ta' Adeżjoni tal-Bulgarija u tar-Rumanija, u fid-data ta' dan it-Trattat.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Maghmul fi Brussell, 22 ta’ Diċembru 2006.

Labels: 0
3
6
18
15